Levi Strauss & Co.. Levi Strauss & Co. – Amerikaning kiyim-kechak (birinchi navbatda jinsi) va poyabzal ishlab chiqaruvchi taniqli kompaniyalaridan biri. Kompaniya shtab-kvartirasi San Franciscoda joylashgan. Tarixi. Kompaniya 1853-yilda AQShning San-Francisco shahrida Levi Strauss tomonidan tashkil etilgan. 1849-yilda Kaliforniyada oltin qazib olish ishlari boshlangan. 1853-yilda Levi Strauss quruq mahsulotlarni kemada San-Fransciscoga olib kelgan. Kema portga kirgunga qadar barcha tovarlar sotilgan, ulardan faqatgina tuval sotilmay qolgan. Strauss tikuvchiga ushbu matodan shim tikishni buyurtma qilgan va mahsulotlar bir zumda sotilgan. Shunda Strauss bandargohda turgan 700 ta kemaning yelkanlarini sotib olgan, chunki ularning ekipajlari kemalarni tashlab, oltin izlashga ketgan edi. Levi Strauss 1902-yil 26-sentabrda vafot etgan. Levi Strauss & Co. kompaniyasi esa uning jiyanlari nomiga oʻtgan. Zamonaviy koʻrinishdagi jinsi shimlar XX asrning 20-yillarida ishlab chiqarila boshlangan. Keyinchalik, Levi Strauss & Co. yaxshi obroʻga ega yirik kompaniyaga aylangan. 1990-yillarda kompaniya denim bozoridagi ulushining yarmidan koʻpini yoʻqotgan. Levi Strauss & Co. klassik tor jinsi shimlar ishlab chiqarishni davom ettirgan, ammo oʻsha vaqtda keng shim kiyish yoshlar orasida moda tusiga kirgan. 1996-yildan 1999-yilga qadar kompaniya savdosi 28% ga kamaygan. Kompaniya boshqaruvi va boshqaruvchilari. Levi Strauss & Co. kompaniyasining egalari Levi Straussning merosxoʻrlari hisoblanishadi. Kompaniyaning direktorlar kengashi raisi – Richard L. Kauffman, prezident va bosh direktor – John Anderson. Faoliyati. Levi Strauss & Co. dunyoning turli mintaqalarida joylashgan 3 ta boʻlinmalarda oʻz faoliyatini olib boradi. Ular: Savdo markalari. Levi Strauss & Co. kompaniyasi oʻz mahsulotlarini uchta asosiy brend ostida ishlab chiqaradi. Ular: Faoliyat koʻrsatkichlari. 2012-yilda kompaniya xodimlarining soni qariyb 17 000 kishini tashkil etgan (1,01 ming ishchi xodim – San-Fransiscodagi bosh ofisida faoliyat yuritgan). Kompaniyaning oʻzi tomonidan berilgan maʼlumotlarga koʻra, Levi Straussning 2008-yilgi daromadi 4,4 milliard dollarni (2007-yilga nisbatan 1% ga oʻsgan), operatsion foydasi 525 million dollarni (2007-yilga nisbatan 18% ga kamaygan), sof foydasi esa 229 million dollarni tashkil qilgan (50% ga kamaygan).